ועדת הכספים, כנסת 18, פרוטוקול מספר 1183, 2012-08-06 15:00

משה גפני: אני מחדש את ישיבת ועדת הכספים.

משה גפני: על סדר היום הצעת חוק לצמצום הגרעון ולהתמודדות עם השלכות המשבר בכלכלה העולמית (תיקוני חקיקה), התשע"ב-2012.

משה גפני: אני מבקש להציע את סעיף 2 בחוק – תיקון חוק מיסוי מקרקעין (הגדלת היצע של דירות מגורים) (הוראת שעה) – לפצל אותו ושנדון עליו בנפרד בספטמבר או במועד הקרוב כשלדיון הזה נביא את משרד השיכון כי זה קשור לנושא הדירות.

שכיב מוראד שנאן: אפשר לקבל את הצעת החוק?

שגית אפיק: תכף.

שגית אפיק: נעבור על הסעיפים וכל אחד יגיד את ההסתייגויות שלו.

משה גפני: לאופוזיציה יש התנגדות לפצל את זה ולדון על זה בנפרד?

שלמה מולה: לא.

שלמה מולה: אין לנו התנגדות.

שלמה מולה: להפך.

משה גפני: אנחנו מצביעים על הפיצול.

משה גפני: בעד אישור הפיצול – פה אחד הפיצול אושר

משה גפני: הפיצול אושר.

משה גפני: אני חוזר לחוק עצמו.

אבישי ברוורמן: אדם חזק ביותר בכנסת ישראל עם המתפקדים שלו, שולט בליכוד, שולט ברווחה, שולט בכל הארץ.

מירי רגב: מישהו כאן מקנא?

אבישי ברוורמן: לא.

אבישי ברוורמן: אני אומר עובדה.

משה גפני: נכנס לעניין חבר הכנסת חיים כץ והגיע להסכמות עם ראש הממשלה ועם שר האוצר.

משה גפני: אז הוא ביקש שאני אברך על זה ובירכתי על זה.

ציון פיניאן: מצטרפים לברכות.

משה גפני: חבר הכנסת כץ, תאמר לוועדה את ההצעה.

חיים כץ: ההצעה שגיבשנו.

חיים כץ: אי העלאת המס במדרגה השלישית.

חיים כץ: רצו להעלות את המס מ-8,800 שקלים עד 14,430 שקלים באחוז אחד.

חיים כץ: עד 14 אלף לא יעלו את המס, מדרגה לצורך העניין של 14,430 שקלים.

חיים כץ: מ-14 עד 20 אלף שקלים תהיה מדרגה חדשה.

חיים כץ: בין 21,880 שקלים, המדרגה שהייתה תרד לעשרים אלף והשאר יישאר אותו הדבר.

ערן יעקב: זאת לא מדרגה חדשה.

ערן יעקב: אותה מדרגה.

חיים כץ: מדובר כאן באופן כללי על אלה שמרוויחים עד 14 אלף שקלים, ההעלאה שלהם לא תהיה והם ירוויחו כל אחד כחמישים שקלים, אחוז אחד על הפער בין 8,880 עד 14 אלף.

חיים כץ: מעל 14,430 שקלים ירוויחו רק עשרה שקלים כך שבמקום שיעלו להם את המס, הם יקבלו עוד עשרה שקלים.

חיים כץ: נקודת האיזון היא מעל עשרים אלף שקלים כאשר אז אנשים ישלמו תוספת של כ-36 שקלים.

חיים כץ: אני חושב שזה ייתן מענה למעמד הביניים שברובו הגדול משתכר עד 14 אלף, כ-421 אלף עובדים.

חיים כץ: מעל הסכום הזה יש עוד 400 אלף.

שכיב מוראד שנאן: בין 14 ל-20 אלף יש עוד 400 אלף?

חיים כץ: כן.

חיים כץ: אם אתה רוצה, אני אתן לך את הנתונים המדויקים.

ערן יעקב: לא.

ערן יעקב: 230 אלף.

שלמה מולה: מדובר בהכנסת יחיד או הכנסה של שני בני הזוג שמגיעים ל-14 אלף?

ערן יעקב: יחיד.

שלמה מולה: זאת אומרת, אם בני הזוג מרוויחים 28 אלף שקלים, זה לא נוגע להם.

ערן יעקב: נכון.

שלמה מולה: מצוין.

שלמה מולה: אני מברך אתכם.

חיים כץ: אני יודע.

חיים כץ: אתה גם תצביע בעד זה.

שלמה מולה: תקיים את הדיון אצלך ואז נשקול את זה.

שלמה מולה: אני רוצה לשאול את אנשי האוצר.

שלמה מולה: האם כתוצאה מזה אתם בעצם יצרתם בור חדש או שבעצם הכול בסדר?

שלמה מולה: האם בסופו של דבר מה שאמרתם, אותו הדבר?

שלמה מולה: אתם מקבלים את מה שאתם רוצים?

זהבה גלאון: אבל יש חישוב מס מאוחד, 14 ו-14.

ציון פיניאן: אם הם היו מקבלים את זה כמובן מאליו, חיים לא היה מתערב.

ציון פיניאן: בגלל שחיים התערב,, הם קיבלו את זה.

משה גפני: אתה שואל האם כתוצאה מהצעתו של חבר הכנסת חיים כץ יש בור חדש במערכת של הכספים.

שלמה מולה: כן.

משה גפני: יש מישהו שיכול להשיב?

זהבה גלאון: אפשר להשלים את השאלה?

משה גפני: כן.

זהבה גלאון: אמרו 14 אלף, אבל אם יש בני זוג ששניהם ביחד משתכרים 14 ו-14, אז יש חישוב מאוחד.

משה גפני: אף אחד לא שואל יותר.

משה גפני: עם כל הכבוד, אני כאן במרתון של דיונים מהשבוע שעבר ועוד מעט אני מגיע ליום כיפור.

שלמה מולה: מותר לנו לשאול שאלות.

משה גפני: בטח, אבל לא שכל אחד יענה על השאלות.

משה גפני: מי שעונה, אני מבקש לענות בקצרה.

משה גפני: נשאלו שתי שאלות.

משה גפני: האחת, שאל חבר הכנסת מולה, האם יש בור בתקציב כתוצאה מהצעתו של חיים כץ.

דורון אביטל: אין בור בתקציב.

דורון אביטל: בסך הכול זה מאוזן.

דורון אביטל: בסך הכול יש הפרש של מספר עשרות מיליונים.

שלמה מולה: לא הבנתי.

משה גפני: אני אענה לך.

משה גפני: אומר האיש המוסמך ביותר במדינת ישראל, מנהל רשות המסים דורון ארבלי שכתוצאה מהצעתו של חבר הכנסת חיים כץ, לא נוצר בור בתקציב.

דורון אביטל: יש הפרש של מספר עשרות מיליונים.

דורון אביטל: בתמונה כללית של התקציב, זה לא נורא.

שלמה מולה: אדוני הרב גפני, אני אומר לך, תראה מה אתה עושה.

חיים כץ: אתה אמרת בור, אבל מאה מיליון זה לא בור.

שלמה מולה: רק רגע.

שלמה מולה: היו כאן דיוני תקציב דו שנתי ואנחנו אמרנו שיש בעיה עם התקציב של המדינה ועם סדר העדיפויות.

שלמה מולה: התעוררנו יום אחד עם שלושים מיליארד שקלים בור.

שלמה מולה: אני שואל אותך שאלה ברצינות.

שלמה מולה: אני רוצה לדעת מה הם ההפרשים, גם אם מדובר בשלושה שקלים.

שלמה מולה: אני רוצה לדעת לטוב ולרע.

משה גפני: חבר הכנסת מולה, אני משיב לך.

משה גפני: הוא ענה.

משה גפני: אני אגיד לך למה אני משיב לך.

משה גפני: אמר דורון ארבלי, מנהל רשות המסים, שיש פער של כמה עשרות מיליונים לכאן ולכאן.

שלמה מולה: מה זה לכאן ולכאן?

שלמה מולה: אני לא מבין לכאן ולכאן.

שלמה מולה: אני רוצה שיגידו לנו מבחינת התחשיב המדויק שלהם מה כן.

שלמה מולה: אולי תשכנעו אותי להצביע בעד.

שלמה מולה: למה להגיד לכאן ולכאן?

משה גפני: אם זה הנימוק, אני מאפשר.

דורון אביטל: מספר עשרות מיליונים, זאת הטבה לאותה אוכלוסייה שאנחנו מדברים עליה.

שלמה מולה: הטבה?

דורון אביטל: כן.

דורון אביטל: זאת הטבה.

משה גפני: אתה מצביע בעד.

משה גפני: מה אתם עונים לחברת הכנסת זהבה גלאון?

דורון אביטל: אנחנו מחברים את ההכנסות של בני הזוג במידה והם עובדים באותו עסק שלהם.

דורון אביטל: רק אז יש חישוב מאוחד.

דורון אביטל: אם הגבר עובד במקום עבודה אחד והאישה במקום עבודה אחר, כל אחד עם המס השולי שלו ועם ההכנסה שלו.

שכיב מוראד שנאן: לא שמענו את התשובה.

זהבה גלאון: קיבלתי.

זהבה גלאון: זה בסדר.

דורון אביטל: האיחוד מתבצע רק במידה ושני בני הזוג עובדים באותו עסק, באותו מקום.

דורון אביטל: אם הם עובדים בשני מקומות עבודה נפרדים, אין חישוב מאוחד.

שלמה מולה: למה כששני בני הזוג עובדים באותו מקום?

משה גפני: לא.

זהבה גלאון: זאת סוגיה נפרדת.

חיים כץ: הוא רוצה לתקן את בריאת העולם.

משה גפני: אי אפשר עכשיו לתקן את בריאת העולם.

משה גפני: בשלב הזה אין סיכוי.

ציון פיניאן: אם חברת הכנסת זהבה גלאון תצטרף לליכוד, זה בריאת העולם.

משה גפני: חברת הכנסת מירי רגב.

מירי רגב: קודם כל אני רוצה לברך את חיים על המהלך שהוא עשה מול האוצר.

מירי רגב: זה מראה שפקידי האוצר, כשהם רוצים, הם יכולים לשנות.

חיים כץ: זה גם ראש הממשלה.

מירי רגב: רגע.

מירי רגב: הם הבינו שכאן היום שני חברי כנסת יצביעו נגד, חיים כץ ומירי רגב.

שי חרמש: לא מאמין.

מירי רגב: אתה לא מאמין?

מירי רגב: תאמין.

מגלי והבה: בקריאה הראשונה היא הצביעה בעד.

שי חרמש: אף פעם היא לא תצביע נגד.

שכיב מוראד שנאן: אני מודיע שאני מצביע נגד.

מירי רגב: כשהם מבינים שאנחנו נצביע נגד, עובדה שהאוצר מתעורר מהאטימות שלו ומהנתק שלו.

שלמה מולה: מה עם האטימות של ראש הממשלה?

שלמה מולה: למה את תוקפת את פקידי האוצר?

שלמה מולה: לא נעים לך כי הוא ראש ממשלה מהמפלגה שלך?

מגלי והבה: אתה מגן על הפקידים.

מגלי והבה: למה היא צריכה להגן על הפקידים?

מירי רגב: אני ראיתי ניהול אחר של ישיבת ועדה של מישהו מקדימה, שכמעט הוציא את יושב ראש ועדת הכספים מישיבת הוועדה הבוקר.

משה גפני: תגידי את האמת, מה את רוצה לראות מולך?

משה גפני: איזה יושב ראש את רוצה לראות מולך?

משה גפני: טוב, לא חשוב, נשאיר את זה לפעם אחרת.

מירי רגב: רק את השותפים הקואליציוניים.

משה גפני: לא חשוב, עזבי קואליציה.

משה גפני: לא קשור לעניין הזה בכלל.

משה גפני: יש באופוזיציה אנשים נחמדים ויש לא.

זהבה גלאון: תודה חבר הכנסת גפני.

מירי רגב: עובדה שאפשר לשנות חוקים שנוגעים לציבור ולמעמד הביניים, ואם הייתם עושים את המאמץ הזה עוד קודם לכן.

משה גפני: מה את רוצה מהם?

מירי רגב: חבל שזה קורה ברגע האחרון.

משה גפני: תודה.

משה גפני: אני מודיע בזאת שלאנשים שעוסקים במלאכה, אנשי המקצוע והפקידים, אין קשר לעניין של קבלת ההחלטות.

משה גפני: ההחלטות מתקבלות על ידי ראש הממשלה, על ידי שר האוצר, על ידי ועדת הכספים ואנחנו מברכים את ראש הממשלה ואת שר האוצר שנעתר לבקשתו של חבר הכנסת חיים כץ.

משה גפני: תקריאי בבקשה.

משה גפני: תקריאי ונצביע.

שגית אפיק: החוק לצמצום הגירעון ולשינוי נטל המס (תיקוני חקיקה) התשע"ב-2012 1.

שגית אפיק: תיקון פקודת מס הכנסה בפקודת מס הכנסה (להלן – הפקודה) – (1) בסעיף 120א, בהגדרה "תקרות הכנסה", במקום "ולענין שיעורי הזיכוי על פי סעיף 121א" יבוא "וכן הכנסה החייבת במס נוסף, כמשמעותה בסעיף 121ב".

שגית אפיק: למעשה מדובר בתיקון טכני שמכניס את מס היסף החדש שנקבע בסעיף 1(3) לחוק הזה כסעיף שגם הוא יוצמד לפי תקרת ההכנסה שקבועה בפקודת מס הכנסה.

שגית אפיק: בסעיף 121 - סעיף 121 זה הסעיף עוסק במדרגות המס.

שגית אפיק: בסעיף קטן (א), בפסקה (1), במקום "261,360" יבוא "240 אלף" - זה למעשה התיקון של המדרגה שתהיה עד עשרים אלף – ובמקום "30 אחוזים" יבוא "31 אחוזים".

שגית אפיק: בפסקה (2), במקום "261,361" יבוא "241 אלף" ובמקום "33 אחוזים" יבוא "34 אחוזים".

שגית אפיק: בסעיף קטן (ב1), בפסקת משנה (ג), במקום "173,160" יבוא "168 אלף".

שגית אפיק: זאת המדרגה של ה-14 אלף.

שגית אפיק: במקום 14,430 יהיה 14 אלף.

שגית אפיק: בפסקת משנה (ד), במקום "האמור בה" יבוא "על כל שקל חדש מ-168,001 שקלים חדשים עד 240 אלף שקלים חדשים, 31 אחוזים".

שגית אפיק: זאת המדרגה של ה-14 אלף עד עשרים אלף שתהיה 31 אחוזים.

מגלי והבה: לסעיף 1 יש הסתייגויות.

משה גפני: יש הסתייגויות לשם החוק?

זהבה גלאון: כן.

זהבה גלאון: יש לי שורה של הסתייגויות.

זהבה גלאון: הסתייגויות של קבוצת מרצ – גלאון, גילאון והורוביץ – לשם החוק.

זהבה גלאון: אנחנו מציעים שייקרא: החוק להגדלת הנטל על מעמד הביניים והשכבות המוחלשות, 2012.

זהבה גלאון: החוק להגדלת הנטל כאשר הדגש הוא על הגדלת הנטל.

זהבה גלאון: לגוף החוק.

זהבה גלאון: לפני סעיף 1, אני מבקשת להוסיף את הסעיף הבא: תיקון לחוק מס ערך מוסף.

זהבה גלאון: בחוק מס ערך מוסף, בסעיף 2, במקום הניסוח "כפי שקבע שר האוצר בצו לאחר התייעצות עם ועדת הכספים של הכנסת", אני מציעה את הניסוח הבא: "כפי שקבע שר האוצר בצו לאחר אישור ועדת הכספים של הכנסת".

זהבה גלאון: לא התייעצות אלא אישור.

זהבה גלאון: ההסתייגות השלישית והאחרונה, תיקון לחוק יסודות התקציב.

זהבה גלאון: בחוק יסודות התקציב, סעיף 11, אני מבקשת להוסיף: "הממשלה לא תבקש מוועדת הכספים של הכנסת לאשר קיצוץ רוחבי בתקציבי משרדי הממשלה בסכום העולה על מיליארד שקלים שלא באמצעות חקיקה ראשית".

זהבה גלאון: אדוני, לא התרכזת בהסתייגויות החשובות שלי.

משה גפני: אני יכול לחזור על הכול.

משה גפני: את לא מסכימה שתהיה התייעצות של ועדת הכספים אלא אישור ועדת הכספים.

משה גפני: הלאה.

חיים כץ: מעל מיליארד שקלים חקיקה ראשית.

זהבה גלאון: יפה.

זהבה גלאון: יש לכם חלוקת קשב.

זהבה גלאון: תודה רבה.

מירי רגב: למרות שהם גברים.

זהבה גלאון: בהחלט.

זהבה גלאון: תודה אדוני.

מגלי והבה: אדוני, גם לנו יש הסתייגויות.

משה גפני: אבישי.

אבישי ברוורמן: בשם סיעת העבודה – מלבדי חברי הכנסת שלי יחימוביץ, יצחק הרצוג, עמיר פרץ, גאלב מג'אדלה, בנימין בן אליעזר, דניאל בן סימון ואיתן כבל – אנחנו מציעים לשנות את שם החוק, לפי מדיניות יהדות התורה ו-ש"ס, לחוק שנקרא:

אבישי ברוורמן: החוק להעמקת הפערים ולהרס מעמד הביניים.

משה גפני: תודה רבה.

משה גפני: קדימה.

מגלי והבה: אתה לא הולך לפי הסיעה הגדולה באופוזיציה?

משה גפני: נצביע לפי הסיעה הגדולה.

מגלי והבה: כך צריך גם לעשות.

מגלי והבה: הסתייגות לשם החוק.

מגלי והבה: אנחנו מציעים לקרוא לחוק: הצעת החוק לפגיעה במעמד הביניים והשכבות החלשות.

שלמה מולה: זה בשם כל סיעת קדימה.

מגלי והבה: כן.

משה גפני: תודה.

חנא סוייד: בשם סיעת חד"ש וחבר הכנסת טלב אלסאנע, יש לי שתי הסתייגויות.

חנא סוייד: האחת לשם החוק.

חנא סוייד: החוק ייקרא: הצעת חוק התחמקות משינוי חברתי כלכלי אמיתי.

חנא סוייד: הסתייגות שנייה.

חנא סוייד: אני מציע להוסיף סעיף מטרה לחוק: מטרת חוק זה היא להטיל עלויות המשבר על שכבות הביניים והשכבות המוחלשות.

חנא סוייד: יש לי הערה אדוני היושב ראש.

חנא סוייד: נאמר כאן שבעצם השינויים האלו יגרמו לכך שתהיה יתר גבייה של כמה עשרות מיליוני שקלים.

חנא סוייד: אני שואל למה צריך לגבות יותר דווקא בתקופה הזאת?

זהבה גלאון: שיגבו, אבל מהעשירים.

חנא סוייד: לא, למה בכלל?

חנא סוייד: למה צריך לגבות יותר?

שלמה מולה: לנשל את האדם העובד הנושא בנטל.

חנא סוייד: אם רוצים לגבות אחוז מסוים, בסדר, אבל לגבות יותר דווקא עכשיו?

שלמה מולה: הממשלה הזאת, כמה שיותר לקחת כסף ואחר כך לייצר בור.

שלמה מולה: לחלק את זה לשותפים הטבעיים, כולל ההתנחלויות.

שלמה מולה: הכול בסדר.

שלמה מולה: אחר כך יחסר כסף.

זהבה גלאון: אדוני, מה זאת ההתייעצות הסיעתית?

חנא סוייד: אני מבקש תשובה על השאלה שלי.

זהבה גלאון: יש להם התייעצות סיעתית.

זהבה גלאון: אני רואה שאין רוב לקואליציה.

אבישי ברוורמן: מציעים הצעות שהן חסינות.

אבישי ברוורמן: אותו תקציב של מה שאתה מוריד, זה מה שאתה מוסיף.

אבישי ברוורמן: שואל חבר הכנסת סוייד אם זה לא נטרלי מבחינת התקבולים, מה ההיגיון לכך?

חנא סוייד: אם זה פחות, אז אנחנו נשארנו עם חור.

חנא סוייד: אם זה יותר, למה יותר?

משה גפני: מה הבעיה עם החור או יותר?

משה גפני: מה זה משנה?

חנא סוייד: למה יותר?

חנא סוייד: למה לגבות מהציבור יותר?

משה גפני: אתה יכול להצביע נגד.

משה גפני: לא נשארים עם יותר.

חנא סוייד: אני שואל למה ומה ההיגיון.

משה גפני: אבל לא נשארים עם יותר.

חנא סוייד: זה מה שנאמר.

משה גפני: לא.

משה גפני: הוא אמר ההפך.

דורון אביטל: אמרתי הקלה.

דורון אביטל: אמרתי פחות.

חנא סוייד: הוא אמר פלוס-מינוס כמה עשרות מיליונים.

דורון אביטל: אמרתי הקלה.

משה גפני: הוא אמר הקלה לטובת הציבור.

חנא סוייד: בסדר.

חנא סוייד: מילה שלך.

זהבה גלאון: הקואליציה כבר גייסה רוב?

משה גפני: עוד לא.

קריאה: עד שאלקין יבוא.

משה גפני: אנחנו מצביעים על ההסתייגויות לשם החוק.

שגית אפיק: הסתייגות ראשונה לשם החוק של קבוצת מרצ.

שגית אפיק: במקום שם החוק יבוא: החוק להגדלת הנטל על מעמד הביניים והשכבות המוחלשות.

מגלי והבה: אמרת שאתה מתחיל קודם על קדימה.

משה גפני: נכון.

זהבה גלאון: לא אדוני, זה הולך לפי מה שהציג קודם את ההסתייגות.

משה גפני: זה לא חשוב.

זהבה גלאון: זה חשוב.

זהבה גלאון: הייתי כאן לפני יומיים.

זהבה גלאון: אל תשנו את החוקים.

זהבה גלאון: יש חוקים.

זהבה גלאון: מי שמגיש ראשון, מסתייג ראשון.

משה גפני: מגלי, מכאן ואילך ההסתייגויות שלכם יהיו קודם.

זהבה גלאון: לא, מה פתאום?

זהבה גלאון: מי שמגיש ראשון.

זהבה גלאון: עשו גיוס.

זהבה גלאון: הביאו את נסים זאב.

שלמה מולה: נסים זאב, אתה יודע למה אתה כאן?

שלמה מולה: אתה יודע על מה אתה בא להצביע?

נסים זאב: אני יודע.

משה גפני: אנחנו מצביעים על ההסתייגות של מרצ לשם החוק.

משה גפני: בעד קבלת ההסתייגות של סיעת מרצ לשם החוק – 6 נגד קבלת ההסתייגות של סיעת מרצ לשם החוק – 10 ההסתייגות לא התקבלה

משה גפני: ההסתייגות לא התקבלה.

משה גפני: אני מתנצל בפניך זהבה גלאון.

זהבה גלאון: אדוני, אני רוצה להתנצל, הרווחים הכלואים תכף מתחילים.

משה גפני: אנחנו מצביעים על ההסתייגות של סיעת קדימה לשם החוק.

משה גפני: בעד קבלת ההסתייגות של סיעת קדימה לשם החוק – 6 נגד קבלת ההסתייגות של סיעת קדימה לשם החוק – 10 ההסתייגות לא התקבלה

משה גפני: ההסתייגות לא התקבלה.

משה גפני: מגלי, לא רשום לשם החוק הסתייגות.

משה גפני: תעבירו אותה.

משה גפני: אמרת אותה רק בעל פה.

מגלי והבה: נעביר.

משה גפני: תעביר אותה בכתב כדי להקל על הלשכה המשפטית.

משה גפני: אנחנו מצביעים על ההסתייגות של סיעת העבודה.

משה גפני: בעד קבלת ההסתייגות של סיעת העבודה לשם החוק – 6 נגד קבלת ההסתייגות של סיעת העבודה לשם החוק – 10 ההסתייגות לא התקבלה

משה גפני: ההסתייגות לא התקבלה.

משה גפני: אנחנו מצביעים על ההסתייגות של סיעת חד"ש וטלב אלסאנע לשם החוק.

משה גפני: בעד קבלת ההסתייגות של סיעת חד"ש וטלב אלסאנע לשם החוק – 6 נגד קבלת ההסתייגות של סיעת חד"ש וטלב אלסאנע לשם החוק – 10 ההסתייגות לא התקבלה

משה גפני: ההסתייגות לא התקבלה.

משה גפני: אנחנו עוברים להצבעה על שם החוק לפי הצעת הוועדה.

משה גפני: בעד אישור שם החוק כהצעת הועדה – 10 נגד אישור שם החוק כהצעת הוועדה - 6 שם החוק התקבל כהצעת הוועדה

משה גפני: אנחנו עוברים לסעיף 1 בהצעת החוק.

משה גפני: הסתייגויות.

מגלי והבה: בסדר.

מגלי והבה: אין בעיה.

משה גפני: זה סיעת קדימה.

משה גפני: לפי הגודל אנחנו בסיעת העבודה.

משה גפני: מה יש לכם בהסתייגויות?

חיים כץ: אין להם.

חיים כץ: הוא אמר שיש להם הסתייגות רק על שם החוק.

חנא סוייד: אדוני היושב ראש, אנחנו הצענו להוסיף סעיף מטרה.

משה גפני: על סעיף 1 יש לכם הסתייגויות?

אבישי ברוורמן: לפי תיקון פקודת מס הכנסה, כן.

אבישי ברוורמן: ההסתייגות שלנו אומרת שאנחנו מאמינים שמסים עקיפים הם טעות ואפשר לעשות את הדברים אחרת, אבל כאפשרות הגרועה ביותר, אנחנו מעדיפים להעלות את מס ההכנסה ולא לשים מסים עקיפים ומציעים מדרגות מס.

שגית אפיק: אני אגיד אותן.

שגית אפיק: מ-489,480 שקלים חדשים עד 804 אלף – 49 אחוזים.

שגית אפיק: מ-804,001 עד מיליון ו-200, 53 אחוזים.

שגית אפיק: ממיליון ו-201 עד מיליון ו-800, 63 אחוזים.

שגית אפיק: מעל מיליון ו-801 אלף, זה יהיה 68 אחוזים.

שגית אפיק: אלו מדרגות המס שאתם מציעים.

משה גפני: אנחנו מצביעים על ההסתייגות.

משה גפני: בעד קבלת ההסתייגות – 6 נגד קבלת ההסתייגות – 10 ההסתייגות לא התקבלה

משה גפני: ההסתייגות לא התקבלה.

חנא סוייד: אדוני היושב ראש, אני הצעתי הסתייגות, להוסיף סעיף מטרה.

חנא סוייד: אני מבקש להצביע עליה.

משה גפני: בסדר.

שגית אפיק: אנחנו עכשיו מצביעים עליה.

שגית אפיק: הסתייגות של חד"ש וטלב אלסאנע, להוסיף סעיף מטרה: מטרת חוק זה היא להטיל עלויות המשבר הכלכלי על שכבות הביניים והשכבות המוחלשות במקום לקדם שינוי סדרי עדיפויות פוליטי וחברתי אמיתי בישראל.

שלמה מולה: אדוני היושב ראש, יש עכשיו הצבעה במליאה.

משה גפני: אני מסיים את ההסתייגויות ואנחנו נלך להצבעה.

שלמה מולה: לא, מה פתאום?

שלמה מולה: אנחנו רוצים להצביע.

משה גפני: אנחנו מצביעים על ההסתייגות של חד"ש וטלב אלסאנע.

משה גפני: בעד קבלת ההסתייגות של חד"ש וטלב אלסאנע – 6 נגד קבלת ההסתייגות של חד"ש וטלב אלסאנע – 10 ההסתייגות לא התקבלה

משה גפני: ההסתייגות לא התקבלה.

משה גפני: יש עוד הסתייגויות?

שגית אפיק: לא לסעיף הזה.

שגית אפיק: אפשר להצביע על סעיף 1(1) ו-1(2).

משה גפני: לפי הצעת הוועדה.

משה גפני: מי שמצביע בעד, מצביע נגד ההסתייגות של סיעת קדימה.

משה גפני: מי שמצביע נגד, מצביע בעד ההסתייגות של סיעת קדימה.

משה גפני: אנחנו מצביעים על הצעת הוועדה בסעיף 1(1) ו-1(2).

משה גפני: בעד אישור סעיף 1(1) ו-1(2) – 10 נגד – 6 הסעיף אושר

משה גפני: סעיף 1(1) ו-1(2) אושר כהצעת הוועדה.

משה גפני: ההסתייגות של סיעת קדימה נפלה.

משה גפני: אני מתנצל בפני סיעת קדימה אבל הסעיף התקבל.

משה גפני: אני רק לא מבין למה אישרתם את השם מכיוון שאנחנו לא פוגעים עכשיו במעמד הביניים.

שלמה מולה: אדוני, יש הצבעה במליאה.

חיים כץ: אפשר להתקזז.

חיים כץ: אתה סתם רוצה למשוך זמן.

שלמה מולה: לא.

זהבה גלאון: חצי שעה הפסקה.

שלמה מולה: אדוני היושב ראש, אתה חייב להפסיק.

שלמה מולה: יש הצבעה במליאה.

זהבה גלאון: יש עכשיו הצבעה על הרווחים הכלואים.

זהבה גלאון: זה יחכה עוד חצי שעה.

משה גפני: רבותיי, אנחנו עושים הפסקה עד אחרי ההצבעה במליאה.